[{"text_idx": "#000000", "text": "TEJO-aktuale estas retpos\u0302ta informilo de TEJO."}, {"text_idx": "#000001", "text": "Pli ol 20 gejunuloj el Afriko kaj Eu\u0306ropo renkontig\u0302is en Kotonuo, Benino dum la unua renkontig\u0302o de la projekto aejk \u2013 afrika eu\u0306ropa junulara kapabligo. La projekto koncentrig\u0302as pri kapablokonstruado de junuloj pere de neformala edukado kaj pri trejnado de trejnistoj. G\u0302i ebligas proksimigi membrojn el foraj landoj kaj pliric\u0302igi nian komunumon. Krom ekkonado de malsamaj kulturoj kaj labormanieroj pere de reciproka trejnado, la konkreta rezulto estos telefona aplikaj\u0302o kreita per materialo de la trejnado."}, {"text_idx": "#000002", "text": "La projekton kunkreas TEJO kaj g\u0302iaj Landaj Sekcioj el Pollando, Slovakio, Italio, Burundo, Togolando, Benino, Kongo (Kins\u0302asa). G\u0302iakadre okazos kvar renkontig\u0302oj. La ekiga evento okazis en Benino komence de oktobro 2016. La trejnado estos organizita en Italio en aprilo 2017. Dum la IJK en au\u0306gusto 2017 en Togolando paralele okazos debata evento pri la temo \u201cLa Norda-Suda divido \u2013 la kialoj de g\u0302i kaj g\u0302iaj efikoj\u201d kaj projekta evento dedic\u0302ita al la telefona aplikaj\u0302o. Ferma renkontig\u0302o okazos en Pollando decembre 2017."}, {"text_idx": "#000003", "text": "KAEST 2016 kun subteno al gejunuloj"}, {"text_idx": "#000005", "text": "La esperanta jutuba stelulo Evildea kaj la kreinto de la Esperanto-kurso c\u0302e Duolingo, Chuck Smith, c\u0302i-momente prilaboradas la aplikaj\u0302on \u201camikumu\u201d. Pere de GPS, g\u0302i helpos vin trovi samideanojn, kiuj estas proksimaj al vi (simile ekzemple al la Apple-aplikaj\u0302o \u201cFriends\u201d). En intervjuo kun la revuo \u201cEsperanto\u201d, Evildea komparis la apon al la verdaj steloj, kiujn la pioniroj kiel signo de sia esperantisteco. Lau\u0306dire la aplikaj\u0302o estos lanc\u0302ita frue en la venonta jaro. Pliaj informoj troveblas c\u0302e: "}, {"text_idx": "#000006", "text": "Esperanto-kulturpremio atribuita al Katalin Kovats"}, {"text_idx": "#000007", "text": "La FAME-fondaj\u0302o kaj la urbo Aalen decidis atribui la 3000-eu\u0306ran Esperanto-kulturpremion 2016 al Katalin Kovats. Per tiu premio s\u0302i estis honorita pro la fondo de la reta portalo pri instruado de Esperanto \u201cedukado.net\u201d. La retejo, kiun Kovats dau\u0306re prizorgas, evoluis al unu el la plej profesinivelaj retportaloj en Esperantujo, arig\u0302inte pli ol 4000 registritajn uzantojn el 131 landoj. La solena transdono de la premio okazis dimanc\u0302e, la 16-an de oktobro 2016 je 11h00 en la urbodomo de Aalen."}, {"text_idx": "#000012", "text": "Monhelpo por partopreno al KS: gajnintoj anoncitaj"}, {"text_idx": "#000013", "text": "La Komuna Seminario estas junulara evento organizata de la C\u0302ina, Korea kaj Japana E-junularoj, kiu c\u0302iujare okazas alterne en unu el la tri landoj. Por finance ebligi al junaj esperantistoj la partoprenon al tiu arang\u0302o, la organiza teamo decidis lanc\u0302i konkurson por monhelpo. Al tiu c\u0302i-jare alig\u0302is 8 kandidatoj el Tajlando (1), C\u0302inio (4), Vjetnamio (2), kaj Italujo (1). Gajnis Mung Bui el Vjetnamio, kiu ricevas 400\u20ac kiel la plej bona kandidato, kaj Tuska el Eu\u0306ropo, kiu studas en Japanio, ricevas 100\u20ac. Detaloj pri la c\u0302i-jara KS jam estis anoncitaj. Legu pri tio c\u0302e la retejo."}, {"text_idx": "#000015", "text": "Fabio Monteiro, konata en Esperantujo pro sia YouTube-kanalo, kiu interalie enhavas intervjuojn kun esperantistaj eminentuloj, als\u0302utis novan 30-minutan dokumentan filmon pri la unua lau\u0306leg\u0302a vizito de usonaj esperantistoj al Kubo, kiu okazis en 2015, post kiam la du s\u0302tatoj rekomencis diplomatie interrilati. La filmo, kiun Monteiro mem reg\u0302isoris, allogas ne nur per senmakule kvalita bildo, sed ankau\u0306 transdonas belan mesag\u0302on pri la valoro de Esperanto en interkultura komunikado. La filmon trovu c\u0302e: "}, {"text_idx": "#000016", "text": "Malferma Tago la 26-an de novembro"}, {"text_idx": "#000017", "text": "Por la 45-a fojo, la stabo de la Centra Oficejo de UEA invitas al la Malferma Tago, kiu okazos sabaton, la 26-an de novembro kaj dimanc\u0302e, la 27-an de novembro. La unua tago estos plene dedic\u0302ita al la \u201cJaro de la Lernanto\u201d. Prelegos Mirejo Grosjean, Prezidanto de ILEI (la Internacia Ligo de Esperantistaj Instruistoj), kun titolo: \u201cILEI inter kreskoj, pus\u0302oj kaj s\u0302ang\u0302oj, defiplena krozado kaj Chuck Smith, kun titolo: \u201cEvoluo de E-lernado kaj -komunumo post 2000 en interreto\u201d. Dimanc\u0302e la 27-an de novembro oni plu uzos la eblon profiti de la spertoj de niaj du prelegantoj kaj de la G\u0302enerala Direktoro Veronika Poo\u0301r por enprofundig\u0302i en la plej efikajn manierojn de informado pri Esperanto. Krome ne mankos la tradiciaj prezentado de libroservaj novaj\u0302oj, kaj varmaj kafo kaj teo. La programo ambau\u0306tage dau\u0306ros de la 10-a g\u0302is la 17-a horo."}, {"text_idx": "#000018", "text": "AMU Poznanon dau\u0306ras en 2016-17"}, {"text_idx": "#000019", "text": "Antau\u0306 tri jaroj, ESF (Esperantic Studies Foundation) lanc\u0302is kampanjon por kolekti 2500 usonajn dolarojn por subteni la Interlingvistikajn Studojn en Poznano c\u0302e la Universitato Adam Mickiewicz. La celo estis atingita kaj ESF duobligis la sumon de la donacoj, tiel ke la programo ricevis entute kvin mil usonajn dolarojn. Pro tiu brila sukceso, la Estraro de ESF decidis dau\u0306rigi la kampanjon por la studjaro 2016-17. Pliajn informojn bonvolu trovi c\u0302e: "}, {"text_idx": "#000021", "text": "La 5-a komuna feriado por infanoj, familioj kaj geavoj \u201cAU\u0306TUNE\u201d okazas de la 24-a de oktobro g\u0302is la 1-a de novembro en la famkonata kastelo Greziljono (Francio). La partoprenantojn atendas bunta programo, kiu allogas per programeroj kiaj Super-BEK-kurso kun Dennis Keefe, tradukado de esperantaj subtekstoj por filmoj kun Serge Sire kaj kurso por komencantoj. Pliaj informoj estas troveblaj c\u0302e /autune."}, {"text_idx": "#000023", "text": "La Vroclava Centro de Interkultura Agado kaj la neesperantista organizaj\u0302o \u201cHorizonto\u201d jam por la dua fojo invitas al la \u201cFestivalo de deklamata poezio\u201d kaj la \u201cKonkurso de lau\u0306ta agado\u201d, kiuj okazos de la 2-a g\u0302is la 4-a de decembro en Vroclavo (Pollando) en Inkubator Przedsie\u0328biorczos\u0301ci, Al. Kasztanowa 3a. La festivalo estas malferma al partoprenantoj de c\u0302iuj ag\u0302oj. La kadra programo interalie allogos per sankta meso en Esperanto kaj vizitado de la urbo. Pliajn informojn oni ricevas je retletera peto c\u0302e:"}, {"text_idx": "#000026", "text": "28 \u2013 30. oktobro \u2013 Internaciisma Renkontig\u0302o \u2013 en Figures (Katalunio)."}, {"text_idx": "#000028", "text": "29. oktobro \u2013 1. novembro \u2013 20-a Andaluzia Kongreso de Esperanto \u2013 en Antequera (Ma\u0301laga), Hispanio."}, {"text_idx": "#000030", "text": "4 \u2013 6. novembro \u2013 38-a BAVELO-Seminario \u2013 en Rastatt, Germanio."}, {"text_idx": "#000032", "text": "11 \u2013 12. novembro \u2013 Internacia scienca Esperanto-rumana kolokvo \u2013 en Timis\u0327oara, Rumanio."}, {"text_idx": "#000033", "text": "11 \u2013 13. novembro \u2013 Esperantista renkontig\u0302o GRUPE 19 \u2013 en Gliwice, Pollando."}, {"text_idx": "#000037", "text": "25 \u2013 27. novembro \u2013 22-a Kongreso de UkrEA \u2013 en Kievo, Ukrainio."}, {"text_idx": "#000038", "text": "Informig\u0302u pri pliaj renkontig\u0302oj c\u0302e: "}, {"text_idx": "#000039", "text": "TEJO-aktuale estas senpage abonebla, aperas (c\u0302efe) 2-semajnritme kaj koncize kompilas fres\u0302ajn, konkretajn informojn pri la junulara E-movado kaj ligilojn al interesaj retpag\u0302oj \u2013 pli rapide ol povus tion fari paperaj revuoj. Por publikigi vian anoncon retmesag\u0302u al ."}, {"text_idx": "#000046", "text": "Jam tradicie la fonduso Partoprenu IJK-n pretas helpi al membroj de TEJO partopreni la..."}]